Bioanalytiker

En bioanalytiker arbejder hovedsageligt på sygehuse, sygehusapoteker, i lægepraksis, forskningslaboratorier og i medicinalindustrien.

Bioanalytikernes hovedopgave er at analysere forskellige typer prøver, som eksempelvis blod, væv, urin etc fra patienter. Der er flere forskellige kliniske specialer, biokemi, mikrobiologi, nuklearmedicin, immunologi, patologi og neurofysiolog, hvor bioanalytikerens arbejdsopgaver kan variere meget inden for. Nogle af specialerne kræver patientkontakt, f.eks måler bioanalytikere også blodtryk samt hjerte- og lungefunktion, eller f.eks tappe bloddonorer. I industrien arbejder bioanalytikere endvidere med forskning og udvikling. Bioanalytikere, der er ansat i lægepraksis, benævnes praksisbioanalytikere.

Danmark 
I Danmark er bioanalytikere er samlet i fagforeningen Danske Bioanalytikere, som er medlem af Sundhedskartellet og FH (tidligere medlem af FTF). Endvidere er bioanalytikere underlagt Sundhedsvæsenets Patientklagenævn.

Uddannelsen 

Uddannelsen til bioanalytiker er en mellemlang videregående uddannelse (professionsbachelor), 

der varer 3 ½ år, og udbydes seks steder i Danmark: 

 København (universitetsby) 
 Aarhus (universitetsby)
 Odense (universitetsby)
 Esbjerg (universitetsby)
 Næstved
 Kalundborg

Under uddannelsen er de studerende cirka 1 år i praktik i de 6 forskellige specialer på hospitaler rundt om i landet. 

Betegnelsen på engelsk er Bachelor in (Bio)medical Laboratory Technology — i daglig tale (Bio)medical Laboratory Technologist eller (Bio)medical Laboratory Scientist.

Professionens udvikling 
Bioanalytikere hed indtil 1999 hospitalslaboranter. Uddannelsen har sin oprindelse i følgende tre tidligere uddannelser:

 Klinisk-biokemisk hospitalslaborant, som før 1973 hed hospitalslaborant
 Blodtypeserologisk hospitalslaborant, som før 1976 hed blodbanklaborant
 Patolog-anatomisk hospitalslaborant, som før 1975 hed patolog-anatomisk laborant

Disse tre uddannelser blev i 1995 slået sammen til én ny samlet uddannelse under navnet hospitalslaborant.

I 1999 ændrede Undervisningsministeriet — efter ønske fra hospitalslaboranternes fagforening Landssammenslutningen af Hospitalslaboranter — den officielle stillingsbetegnelse fra hospitalslaborant til bioanalytiker.

I 2001 omlagde Undervisningsministeriet hospitalslaborantuddannelsen til den nuværende mellemlange videregående professionsbacheloruddannelse i medicinsk laboratorieteknologi (bioanalytikeruddannelsen).

Gennem Bioanalytikerloven gav Sundhedsstyrelsen i 2002 bioanalytikere ret til at opnå selvstændig autorisation som sundhedspersoner. Betegnelsen bioanalytiker er således en beskyttet titel og må kun anvendes af personer, der har opnået denne autorisation.

Kernefaglighed og professionsidentitet 
Bioanalytikerprofessionen grundlæggende værdier 

 Faglighed
 Ansvarlighed
 Kvalitetsbevidsthed
 Professionalisme
 Fællesskabsfølelse

Se også 
 Laborant

Eksterne links, kilder og henvisninger 
 Bioanalytikeruddannelsen i Århus 
 Bioanalytikeruddannelsen i Næstved 
 Bioanalytikeruddannelsen København
 UddannelsesGuidens information om uddannelsen som bioanalytiker 
 UddannelsesGuidens information om arbejdet som bioanalytiker 
 Fagforeningen Danske Bioanalytikere 
 Undervisningsministeriets bekendtgørelse af 30. marts 2001 om bioanalytikeruddannelsen
 Lov om autorisation af sundhedspersoner af 22. maj 2006, § 60
 Undervisningsministeriets information om udviklingen i bioanalytikeruddannelsen
 Indenrigs- og Sundhedsministeriets information om udviklingen i bioanalytikeruddannelsen
Kernefaglighed og professionsidentitet 

 
Sundhedsvæsen
Titler
Stillingsbetegnelser inden for sundhed